Document ID: 32007R0962

KOMMISSIONENS FORORDNING (EF) Nr. 962/2007
af 14. august 2007
om ændring af forordning (EF) nr. 996/97 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 32, stk. 1, første afsnit, og
ud fra følgende betragtninger:
(1)
I Kommissionens forordning (EF) nr. 996/97 (2) er der fastsat bestemmelser om åbning og forvaltning på flerårig basis af et toldkontingent for import af frosset mellemgulv af oksekød henhørende under KN-kode 0206 29 91.
(2)
I artikel 8, stk. 1, i Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (3) er det fastsat, at importlicenser kun bør være gyldige til den sidste dag i importtoldkontingentperioden.
(3)
For at indrette bestemmelserne i forordning (EF) nr. 996/97 efter bestemmelserne i forordning (EF) nr. 1301/2006 blev forordning (EF) nr. 996/97 ændret ved forordning (EF) nr. 568/2007, idet navnlig bestemmelsen om importlicensernes gyldighedsperiode blev fjernet.
(4)
Da det i artikel 3 i Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød (4) er fastsat, at importlicenser er gyldige i 90 dage efter udstedelsesdatoen, bør det anføres tydeligt i forordning (EF) nr. 996/97, at licenser er gyldige til udgangen af importtoldkontingentperioden.
(5)
Forordning (EF) nr. 996/97 bør derfor ændres.
(6)
For at sikre, at importlicenser, der er udstedt for importtoldkontingentperioden fra 1. juli 2007 til 30. juni 2008, er gyldige til udgangen af denne importtoldkontingentperiode, bør det fastsættes, at ændringen gælder for den kontingentperiode, der begynder den 1. juli 2007.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 2 i forordning (EF) nr. 996/97 tilføjes som stk. 3:
»3. Uanset artikel 3 i forordning (EF) nr. 1445/95 er importlicenserne gyldige til udgangen af importtoldkontingentperioden.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den gælder for de importlicenser, der udstedes i den kontingentperiode, som begynder den 1. juli 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. august 2007.

Labels: 3
17